open-index/open-wikipedia-markdown huggingface dataset:
Fahman Abyan Club

**„Fahman Abyan Club“** arba trumpai **Fahman** – Jemeno futbolo klubas iš Abjano.

## Istorija
Futbolo komanda tapo šalies čempionais 2021 m. sezone.
### 2021 m. sezonas
2021 m. po eilės metų čempionatas vyko. Pirmasis divizionas buvo padalintas į dvi grupes. 

Pirmosios grupės nugalėtojais tapo Al Wahda San'a, o antroje vietoje liko Fahman.

Antrojoje grupėje Al-Ahli Club Sana'a buvo pirmi, o antrojoje vietoje – Al-Saqr.

Pusfinaliuose susitiko Al Wahda San'a ir Al-Saqr. Al Wahda San'a nugalėjo varžovus rezultatu 4:0 ir pateko į finalą. Kitame pusfinalyje susitiko Al-Ahli Club Sana'a ir Fahman. pagrindinis rungtynių laikas baigėsi esant lygiam rezultatui 1:1. Baudinių serijos metu Fahman futbolininkai nugalėjo varžovus ir pateko į finalą.

Rungtynėse dėl trečios vietos kovojo Al-Ahli Club Sana'a ir Al-Saqr. Al-Ahli Club Sana'a nugalėjo varžovus rezultatu 1:0 ir iškovojo trečią vietą.

Dėl čempionų titulo kovojo Al Wahda San'a ir Fahman. Pagrindinis laikas baigėsi be įvarčių 0:0. Buvo mušami 11 m. baudiniai. „Fahman“ klubo futbolininkai tapo čempionais.

## Pasiekimai
;  **Pirmasis divizionas:**
* **Čempionai (1):** 2021 m.

## Sezonai

|}

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Euro NCAP

**Euro NCAP** – europinė savanoriška organizacija, vykdanti automobilių saugumo lygio nustatymo paslaugas. Organizacija įkurta Londone 1996 m., o pirmuosius automobilių saugumo lygio bandymus atliko 1997 m. vasarį. 1998 m. organizacijos būstinė perkelta į Briuselį.

Iš pradžių organizacijos veiklą parėmė Didžiosios Britanijos transporto tyrimų laboratorija, tačiau netrukus prie jos prisidėjo įvairių valstybių vyriausybės bei Europos sąjunga.

Iki įkuriant šią organizaciją automobilių gamintojai negalėjo tinkamai palyginti skirtingų modelių saugumo. Pavyzdžiui, Didžiojoje Britanijoje buvo privalomas tik 48 km/val greičiu atliekamas priekinio atsitrenkimo bandymas.

Organizacija įvertina naujai pagamintus automobilių modelius pagal standartinę sistemą – įvertinamas automobilių saugumas įvairių avarijų metu, taip pat keleivių bei pėsčiųjų saugumas ir tai įvertinama 5 žvaigždučių sistema. Bandymai vienam modeliui gali užtrukti iki 6 savaičių.

Nuo 2010 m. organizacija teikia „Euro NCAP Advanced“ apdovanojimus. Jie įteikiami automobilių gamintojams, kurie pasiūlo naujus saugumo standartus ir kitas inovatyvias sistemas, kurių nėra Euro NCAP bandymų sistemoje.

Šie saugumo bandymai nėra privalomi, o automobilių modelius pasirenka Euro NCAP organizacija arba tai vykdo patys automobilių gamintojai. Europoje visi automobilių modeliai gali būti išleisti į prekybą praėję atskirą automobilių tinkamumo sistemą, ne Euro NCAP.

2017 m. duomenimis, organizacijai minint 20 m. sukaktį, iš viso buvo patikrinta 1 800 naujų automobilių, išleista daugiau nei 600 saugumo ataskaitų, o tai padėjo išgelbėti daugiau nei 78 000 gyvybių.

Laikui bėgant automobilių saugumas tapo vis svarbesnis ir tokie bandymai padėdavo klientams išsirinkti kokybišką automobilį. 1997 m. Rover 100 automobilio saugumas buvo įvertintas 1 balu iš 5. Tai lėmė labai mažus modelio pardavimus bei visai sustabdytą prekybą.  2017 m. Euro NCAP atliko saugumo bandymus tam pačiam Rover 100 automobiliui bei naujam Honda Jazz modeliui – taip buvo pademonstruota kaip stipriai pagerėjo automobilių saugumo lygis Europoje.

## Nuorodos
*Oficiali svetainė

## Šaltiniai
Patarmė

**Patarmė** – tarmės smulkesnė teritorinė atmaina, pasižyminti savitais fonetiniais ar morfologiniais bruožais. Pavyzdžiui, lietuvių aukštaičių tarmė pagal dvigarsių *an, am, en, em* ir nosinių balsių *ą, ę* likimą skirstoma į vakarų, rytų ir pietų patarmes, lietuvių žemaičių tarmė pagal bendrinės kalbos dvibalsių *uo, ie* atitikmenis – į pietų, šiaurės ir vakarų (beveik išnykusi) patarmes. Terminą *patarmė* lietuvių tarmėtyroje pradėjo vartoti K. Jaunius. Patarmės dalijamos į šnektas.

## Išnašos
Armagedono partija

**Armagedono partija** – tai speciali šachmatų partija, kai kada naudojama varžybose, kai dviem varžovams, surinkus po lygiai taškų, reikia nustatyti kuris iš jų vertesnis aukštesnės vietos. Ji žaidžiama po to, kai kiti vietos nustatymo būdai nedavė rezultato. Tai žaibo partija, kur baltiesiems skiriama daugiau laiko galvojimui nei juodiesiems, tačiau lygiųjų atvejų juodieji užima aukštesnę vietą. Partijos  pavadinimas susietas su vietove, kurioje, pagal Naujojo Testamento Apreiškimo Jonui knygą, pasaulio pabaigoje vyks lemiamas blogio ir gėrio mūšis.

## Istorija
Šachmatų turnyruose, surinkus vienodai taškų, vietų nustatymui žaidžiami papildomų partijų, pav. greitųjų, žaibo mačai, kurie kylant žaidimo lygiui, neretai baigiasi lygiosiomis. Neišaiškinus nugalėtojo, būdavo arba traukiami burtai, arba žaidimas tęsiamas iki pirmos pergalės. Tai  užimdavo nemažai laiko. Tada ir gimė mintis rengti lemiamą partiją. Ji gavo pavadinimą „staigios mirties“ arba Armagedono partija. 

Ši nugalėtojo išaiškinimo kraštutinė priemonė oficialiose šachmatų varžybose pradėta naudoti, kai  FIDE ją įtraukė į 1998 m. Pasaulio šachmatų čempionato nuostatus. ir buvo naudojama iki 2006 m. Nuo 2007 m. ir 2011 m. Kandidatų mačuose, nuo 2005 m. - pasaulio taurės varžybose. ir kai kuriuose kituose  turnyruose.

## Naudojimas

Paprastai, prieš jos panaudojimą, išbandoma visa eilė kitų būdų,  pavyzdžiui, žaidžiamos  dvi greitosios partijos (po 25 min. +15 sek.). Jei po jų  lygu, žaidžiamos trumpesnės greitosios partijos (po 10 min.+ 10 sek.). jei ir dar lygu, žaidžiami dviejų partijų žaibo (po 5 min+ 5 sek.) partijų  mačai. Jei lygu, iki  5 kartų kartojami žaibo mačai. 

Ir jei po viso to vis dar lygu, žaidžiama Armagedono žaibo partija. Traukiami burtai ir žaidėjas, laimėjęs burtus, gali pasirinkti figūrų spalvą. Daugumoje turnyrų žaidėjas su baltomis figūromis gauna penkias minutes, o žaidėjas su juodomis figūromis - keturias minutes. 

Kiti kiekvienam žaidėjui skiriamo laiko variantai yra: šešios prieš penkias minutes. ir dešimt prieš septynias minutes ).
Laimėtojas patenka į kitą etapą (ar tampa čempionu). Lygiųjų atveju juodosiomis figūromis žaidęs  žaidęs  patenka į kitą etapą (arba tampa nugalėtoju). Laiko, atlikus ėjimą, arba visai nepridedama, arba pridedamos  3 sek. nuo 61 ėjimo. 

## Kritika
Ši naujovė nebuvo visuotinai priimta: vieni sveikino, kiti, kaltindami neobjektyvumu, negailestingai kritikavo. Kai kurie žaidėjai, ypač aukščiausio lygio (rtg +2700), manė, kad Amargedono partiją juodosiomis figūromis žaidžiantis varžovas turi pranašumą, kadangi, tarp labai stiprių žaidėjų, dauguma partijų baigiasi lygiosiomis. 

Vargas-Kalderonas, atlikęs tyrimus teigia, kad Amargedono partijos laiko kontrolės santykio įtaka  priklauso nuo žaidėjo pajėgumo. Anot jo, santykis (4:5) aukščiausio lygio žaidėjams nėra idealus ir turėtų būti priderintas prie jų turimų reitingų. Jo nuomone teisingiausia laiko kontrolė juodiesiems būtų 3 min., o baltiesiems - 5 min.

## Šaltiniai

## Išorinės nuorodos
* Armagedonas
* Armagedonas - priemonė vietos nustatymui
Bohemijos ir Moravijos protektoratas

**Bohemijos ir Moravijos protektoratas** (, ) – nacistinės Vokietijos 1939–1945 m. aneksuotoje Čekijoje sukurtas valstybinis darinys. Protektoratas įkurtas 1939 m. kovo 16 d. Hitlerio dekretu dieną anksčiau Vokietijos kariuomenės užimtoje Čekoslovakijos teritorijoje.

Protektoratas apėmė likusią Čekoslovakijos teritoriją, kuri buvo sumažėjusi po Miuncheno susitarimo ir pirmojo Vienos arbitražo, kai atsiskyrė Slovakija.

Dauguma valstybių Bohemijos ir Moravijos protektorato nepripažino.

## Valdymas
Bohemijos ir Moravijos protektoratas formaliai turėjo ribotą politinę autonomiją. Veikė prezidento ir vyriausybės institucijos, taip pat nedidelė kariuomenė. Tačiau iš tiesų protektoratą valdė reichsprotektorius:
* Konstantinas von Neiratas (1939–1941 m.);
* Reinhardas Heidrichas (1941–1942 m.);
* Kurtas Daluege (1942–1943 m.);
* Vilhelmas Frikas (1943–1945 m.).

## Administracinis suskirstymas
Administraciniais tikslais Bohemijos ir Moravijos protektoratas buvo padalintas į dvi žemes (*Länder*): Bohemiją (*Böhmen*) ir Moraviją (*Mähren*). Vėliau kiekviena iš jų buvo suskirstyta į *Oberlandratsbezirke*, kurių kiekvieną sudarė *Bezirke*.

## Šaltiniai

## Literatūra
*

## Nuorodos
* Bohemijos ir Moravijos protektorato žemėlapiai
Marius Pocevičius

**Marius Pocevičius** (g. 1989 m. birželio 13 d. Veisiejuose)  – Lietuvos režisierius, scenaristas, aktorius, renginių vedėjas.

## Biografija
Vilniaus Gedimino technikos universitete baigė informatikos specialybę. Vėliau vaidino  šio universiteto  teatre „Palėpė“, kuriame dirbo režisierius Olegas Kesminas. Teatro veikloje dalyvavo penkerius metus. Paskiau tęsė karjerą kaip filmų režisierius, scenaristas, aktorius, renginių vedėjas.

Ilgą laiką buvo TV laidos „Dviračio šou“ vaizdo montuoju. Aktoriaus karjerą pradėjo kurdamas vaizdo įrašus, parodijas ir juos talpindamas Videogaga internetinėje platformoje, paskiau Youtube.
Vėliau kurtus vaizdo įrašus nuo 2016 m. rodydavo per TV laidą „Dviračio šou“.

Nuo 2015 m. yra sukūręs tris mažo biudžeto filmus, iš kurių tik paskutinį 2022 m. vasarą išleido į kino teatro ekranus. Režisierius visus tris filmus sekė kaip gimtojo miestelio Veisiejų trilogijos dalis.

## Režisuoti filmai
* Problemų tvarkytojas (2015 m.)
* Problemo (2018 m.)
* Kartą kaime (2022 m.)

## Filmografija
* 2016 m. – Gautas iškvietimas, rež. Tadas Vidmantas
* 2016 m. – Gautas iškvietimas 3, rež. Tadas Vidmantas
* 2017 m. – Trys milijonai eurų, rež. Tadas Vidmantas
* 2020 m. – Medikai paramedikai, rež. Tadas Vidmantas
* 2021 m. – Gelbėtojai išgelbėtojai, rež. Tadas Vidmantas
* 2022 m. – Emigrantai „Čiken faktorius“

## Šaltiniai
Watford FC (moterys)

**Watford moterų komanda**, o paprasčiau **Watford** – Anglijos futbolo komanda, įsikūrusi Londone. Rungtyniauja moterų futbolo varžybose. 

## Istorija
2014 m. balandžio mėn. suburta komanda. Nuo 2018–2019 m. sezono rungtyniavo FA Women's National League Premier Division. Debiutiniame sezone liko penktoje vietoje. 

2019–2020 m. sezone čempionatas prasidėjo kaip įprasta, bet kilus pandemijai nutrauktas. Tuo metu **„Watford“** buvo antroje vietoje. Pirmenybių nugalėtojos neišaiškintos.

2020–2021 m. trečiosios pakopos pirmenybės buvo sustabdytos. Tuo metu „Watford“ ekipa po aštuonerių rungtynių buvo surinkusi devyniolika taškų ir pirmavo Pietiniame divizione. Po sezono perkeltos į aukštesnę pakopą.

2021–2022 m. sezone pateko į FA Women's Championship (antra pakopa), tačiau liko paskutinėje vietoje, dvyliktos ir po sezono perkeltos į žemesnį divizioną.

2022–2023 m. sezone rungtyniavo FA Women's National League Premier Division ir tapo Pietų diviziono () nugalėtojomis. Dėl patekimo į aukštesnį lygemnį nugalėjo Šiaurės diviziono nugalėtojas Nottingham Forest ir pateko į FA Women's Championship (antra pakopa).

## Stadionas
Nuo 2022 m. vasaros namų rungtynes žaidžia Grosvenor Vale stadione, talpinančiame daugiau nei 4 tūkst. žiūrovų.

## Sezonai

## Sudėtis
Atnaujinta; 2021 m. rugpjūčio 25 d.

## Taip pat skaitykite
* Watford FC

## Išnašos

## Nuorodos
* Oficiali klubo svetainė (moterys)
* SOCCERWAY (apie moterų ekipą)
Zizanija

**Zizanija** (*Zizania*), dar žinoma kaip ***laukiniai ryžiai*** – miglinių šeimos vienamečių ir daugiamečių žolių gentis. Savaime paplitusi Šiaurės Amerikoje: nuo Didžiųjų ežerų ir Šv. Lauryno upės baseino palei Atlanto vandenyno pakrantę iki Meksikos įlankos. Taip pat Kinijoje. Kitur auginama arba užsisėjusi.

Stiebas 1,5–3 m aukščio. Žiedynas šluotelės pavidalo. Zizanija auga stovinčių arba lėtai tekančių vandens telkinių pakrantėse, sudaro sąžalynus.

Augalo sėklose gausu baltymų ir angliavandenių, jos naudojamos maistui. Kitas augalo dalis lesa vandens paukščiai. Dekoratyvus. Laukinius ryžius nuo seno rankiojo Šiaurės Amerikos indėnai (odžibviai, kri, omahai, dakotai, ponkai, menominiai, vinebagai, potavatomiai ir kt.). Jie šiuos augalus dažniausiai pasiekdavo kanojomis plaukiodami po upes ir ežerus. Surinktas sėklas konservuodavo su klevų sirupu, įdarydavo laukinių paukščių mėsą. Kinijoje senovėje taip pat rankiotos zizanijų sėklos, tačiau dabar valgomi stiebai, paveikti *Ustilago esculenta* grybelio, kuris sustabdo augalo žydėjimą ir priverčia ūglius išstorėti. Šitokia daržovė kinų žinoma kaip gaosun () arba dziaobai (茭白 = *jiāobái*), japonų – kaip . Nuo XX a. pab. laukiniai ryžiai pradėti auginti pramoniniu būdu ir tiekiami į tarptautinę rinką (pagrindiniai augintojai – Kalifornija ir Minesota JAV, Kanadoje daugiausia renkami iš natūralių terpių). Valgymui netinkamos grybelių pažeistos sėklos (su didelėmis rausvomis ataugomis).

## Rūšys
Išskiriamos 4 zizanijų rūšys:
* pelkinė zizanija (*Zizania palustris*) – Didžiųjų ežerų baseinas ir šiaurinė JAV dalis;
* vandeninė zizanija (*Zizania aquatica*) – JAV rytinė pakrantė, Florida;
* teksasinė zizanija (*Zizania texana*) – nedidelis arealas Teksase prie San Markoso upės;
* plačialapė zizanija (*Zizania latifolia*) – Mandžiūrija. Natūraliai praktiškai išnykusi, auginama.

Lietuvoje 1936 m. pasėta vandeninė zizanija išnyko. 1972 m. Keleriškių tvenkinyje pasodinta plačialapė zizanija.


Ziziania aquatica - зерна черного (дикого) риса.jpg|Laukiniai ryžiai – vandeninės zizanijos sėklos
Zizania texana (Texas wild rice) FWS 20539.jpg|Upės vagoje auganti teksasinė zizanija
Cu nieng.jpg|Plačialapės zizanijos ūgliai
Manoomin picking, 1905, Minnesota.jpg|Odžibviai, 1905 m. rankiojantys laukinius ryžius iš valčių (Minesota)


## Šaltiniai
Pašnektė

**Pašnektė** – smulkesnė šnektos teritorinė atmaina, pasižyminti savitais fonetiniais arba morfologiniais bruožais. Pavyzdžiui, rytų aukštaičių panevėžiškių šnekta pagal kirčio atitraukimo ir galūnių redukcijos laipsnį skiriama į šiaurinę ir pietinę pašnektes. Terminą *pašnektė* tarmėtyroje pradėjo vartoti lietuvių kalbininkas A. Salys, jį sudaręs pagal analogiją su K. Jauniaus įvestu žodžiu *[[patarmė]]*.

## Išnašos
Videogaga

**„Videogaga“** – bendrovės „UAB Forticom“ (one.lt) buvusi lietuviška vaizdo įrašų svetainė.

## Istorija
Svetainę 2007 m. birželio 3 d. sukūrė Rusijos investicinė bendrovė „Mail.ru“, kuri lietuvišką svetainę valdė per Estijoje registruotą įmonę „AS Forticom“, pastaroji Lietuvoje veikė tuo pačiu pavadinimu kaip UAB „Forticom“. Jai taip pat priklausė socialinis tinklas one.lt. Ji gyvavo kelis metus kaip lietuviška alternatyva  „YouTube“ platformai. Pasak įmonės vadovo, ji buvo skirta tik lietuviškam turiniui, įskaitant siužetus apie Lietuvos piliečius, keliaujančius užsienyje.

Per pirmus gyvavimo metus į platformą įkelta beveik 255 tūkst. filmukų.

Pasak „Gemius Audience“ agentūros, 2010 m. kovą svetainė užėmė 18 vietą, o tų pačių metų liepos mėn. – jau 8 vietą.

2011 m. socialinius tinklus one.lt, videogaga.lt ir grupinis.lt išsipirko Lietuvos įmonės UAB „Forticom“ vadovas Aldas Kirvaitis per 2010 m. rugpjūtį jo įsteigtą bendrovę „Blue Ant Holdings“ iš Estijoje registruotos įmonės „AS Forticom“.

Svetainę nuspręsta išjungti, kadangi jos išlaikymas per mėnesį kainuodavo 5–10 tūkst. litų ir vis labiau populiarėjo  „YouTube“ platforma.

## Taip pat skaitykite
* One.lt

## Išnašos
Sunderland (moterys)

**Sunderland moterų komanda**, o paprasčiau **Sunderland** – Anglijos futbolo komanda iš Sanderlando, rungtyniaujanti moterų futbolo varžybose. 

## Istorija
Klubo ištakos siekia 1989 m., suburta komanda, kuri buvo žinoma The Kestrels. 

Nuo 2018–2019 m. sezono rungtyniavo FA Women's National League Premier Division. Liko antrojoje vietoje. 

2019–2020 m. sezone čempionatas prasidėjo kaip įprasta, bet kilus pandemijai nutrauktas. Pirmenybių nugalėtojos neišaiškintos, nors tuomet pirmavo „Sunderland“.

2020–2021 m. trečiosios pakopos pirmenybės buvo sustabdytos. Tuo metu ekipa buvo penktoje vietoje Šiauriniame divizione. Nepaisant to, ekipa perkelta į aukštesnį divizioną.

2021–2022 m. sezone pateko į FA Women's Championship (antra pakopa). Užėmė devintą vietą, kuri garantavo išlikimą šiame divizione.

2022–2023 m. sezone dalyvavo FA Women's Championship.

## Sezonai

## Stadionas
Namų rungtynes žaidžia Eppleton Colliery Welfare Ground stadione, kuris talpina 2 tūkst. žiūrovų.

## Sudėtis
Atnaujinta; 2021 m. rugpjūčio 25 d.

## Garsesnės žaidėjos
*  Bethany Jane Mead, puolėja, (2011–2017 m.)

## Taip pat skaitykite
* Sunderland AFC

## Išnašos

## Nuorodos
* Oficiali klubo svetainė (moterys)
* SOCCERWAY (apie moterų ekipą)
Bryan Cranston

**Brajanas Li Krenstonas** (, g. ) – amerikiečių aktorius. 

Brajanas geriausiai žinomas dėl Volterio Vaito vaidmens „AMC“ kriminaliniame seriale „Bręstantis blogis“ (2008–2013 m.) ir Halo vaidmens „Fox“ komedijoje „Malkolmas vidurinysis“ (2000–2006 m.). Už vaidmenį seriale „Bręstantis blogis“ Krenstonas keturis kartus (2008, 2009, 2010 ir 2014 m.) pelnė „Primetime Emmy“ apdovanojimą už išskirtinį pagrindinio vaidmens atlikimą draminiame seriale. 

Krenstonas vaidino keliuose kituose filmuose, pavyzdžiui, „Gelbstint eilinį Rajaną“ (1998 m.), „Mažoji mis“ (2006 m.), „Važiuok“ (2011 m.), „Operacija Argo“ (2012 m.), „Godzila“ (2014 m.) ir „Geroji pusė“ (2017 m.). Jis taip pat įgarsino filmus „Madagaskaras 3“ (2012 m.), „Kung Fu Panda 3“ (2016 m.) ir „Šunų sala“ (2018 m.). 

## Išnašos
Sikorskij S-12

**Sikorskij S-12** (kitur – **C.XII**) (rus. *Сикорский С-12,* gamyklinis indeksas – 106) – 1914 m. Rusijos Imperijoje sukurtas vienmotoris lavinimosi ir akrobatinio skraidymo lėktuvas. Orlaivio konstruktorius – Igoris Sikorskis, jis buvo gaminamas Russo-Balt vagonų gamykloje, Rygoje, vėliau, karo metu, – Sankt-Peterburge.

## Konstrukcija ir gamyba
S-12 buvo medinės konstrukcijos drobe dengtas vienvietis vidursparnis monoplanas su atvira kabina, iš viršaus vielinėmis atotampomis (du rėmai po keturis trosus kiekvienam sparnui) prilaikomais sparnais, varomas 80 AG (60 kW) galios oru aušinamu rotaciniu varikliu „Gnome Lambda". Šasi – tradicinė Sikorskio orlaiviams – fiksuota, su pagrindine važiuokle priekyje, suporuotais ratais ir šliaužikliu gale. Jis buvo kiek mažesnis ir lengvesnis už savo pirmtaką S-11.

S-12 buvo konstruojamas siekiant didelio manevringumo, jo pirminė paskirtis – karo pilotų mokymas aukštojo pilotažo.

1915 m. S-12 pagrindu buvo sukurti dviviečiai žvalgybiniai lėktuvai S-12bis.

## Eksploatacijos istorija
S-12 buvo sėkmingiausias monoplanas, kurį I. Sikorskis suprojektavo Rusijoje. Šio orlaivio buvo pagaminta dvylika vienetų. 1913 m. rugsėjį S-12 tapo pirmuoju Rusijoje pagamintu orlaiviu, kuriuo buvo atliktas kilpos manevras („Mirties kilpa“) (Kolomyazhskiy hipodromas į šiaurę nuo Sankt Peterburgo). Vėliau skrendant S-12 buvo pasiektas 3680 m. aukštis.

Pirmojo pasaulinio karo ir Rusijos revoliucijos metu S-12 buvo eksploatuojami Rusijos Imperijos (22-as, vėliau Oro laivų eskadra (rus. *Эскадрa воздушных кораблей*) – 16 korpuso aviacijos būrys), vėliau – Rusijos Respublikos ir Sovietų Rusijos karinėse oro pajėgose. Vienu iš šių orlaivių kariavo šio lėktuvo bandytojas G. V. Jankovskis.

Paskutinis šio tipo egzempliorius iš SSRS KOP buvo nurašytas 1922 m.

## Techniniai duomenys
* **[[Įgula (mašinos)|Įgula]]:** 1
* **Sparno plotas:** 19,7 m²
* **Tuščio svoris:** 419 kg
* **Maksimalus svoris:** 681 kg
* **Variklis:** 1 × 80 AG (60 kW) galios 7 cilindrų rotacinis variklis Gnome Lambda
* **Propeleris:** medinis, dvimentis, fiksuoto žingsnio

* **[[Skrydžio lubos]]:** 3 680 m
* **Sparno apkrova:** 34,5 kg/m²

## Literatūra
* (EN) Finne, K.N. (1987). Igor Sikorsky: The Russian Years. translated and adapted by Von Hardesty; Carl J. Bobrow and Von Hardesty, eds. Washington, D.C.: Smithsonian Institution Press. p. 33. .
* (EN) „S-12 “. ram-home.com. 4 September 1997.
* (EN) „Sikorsky S-12 1913“. www.aviastar.org.
* (RU) С-12, Уголок неба. Большая авиационная энциклопедия

## Išnašos
Meksikos imperatorius

**Meksikos imperatorius** () – XIX a. Meksikos valstybės valdovas. 

1821 m. paskelbus Meksikos imperijos nepriklausomybės nuo Ispanijos deklaraciją, Meksika tapo nepriklausoma monarchija – Pirmąja Meksikos imperija (1822–1823 m.). Vėliau, Antrosios Meksikos imperijos (1864–1867 m.) metu, Meksika trumpam grįžo į monarchiją. Tiek vienas, tiek kitas imperatorius buvo prievarta nuversti, o vėliau įvykdyta mirties bausmė. 

## Imperatoriai

## Išnašos
Southampton FC (moterys)

**Southampton moterų komanda**, o paprasčiau **Southampton** – Anglijos futbolo komanda, rungtyniaujanti moterų futbolo varžybose. Įsikūręs Sautamptone.

## Istorija
Klubo ištakos siekia 1970 m., suburta komanda, kuri buvo sudaryta iš klubo gerbėjų. Vėlesniais metais būta įvairių darinių. 2017 m. suburta Southampton FC priklausanti ekipa.

2021–2022 m. sezone pateko į FA Women's National League Premier Division. Šiame divizione tapo Pietų grupės nugalėtojomis ir dėl galimybės kilti į FA Women's Championship kovojo su Šiaurės diviziono nugalėtojomis. Po pergalės prieš Wolverhampton Wanderers rezultatu 1:0, pateko į FA Women's Championship.

2022–2023 m. sezone dalyvavo FA Women's Championship.

## Sezonai

## Stadionas
Namų rungtynes žaidžia Saint Mary's stadione, kuris talpina 3 tūkst. žiūrovų. Iš jų – 500 sėdimos vietos.

## Apranga
; Sportinės aprangos pokyčiai.
* Namuose žaidžia balta raudona juoda apranga. 

## Sudėtis
Atnaujinta; 2022 m. rugpjūčio 5 d.

 

  

 

## Taip pat skaitykite
* Southampton FC

## Išnašos

## Nuorodos
* Oficiali klubo svetainė (moterys)
* SOCCERWAY (apie moterų ekipą)
Muziejus po atviru dangumi

**Muziejus po atviru dangumi** – muziejus, kuris yra eksponuojamas lauke. Tai gali būti skulptūrų parkas, miniatiūrų parkas, etnografinis kaimas ir pan. Terminas „muziejus po atviru dangumi“ yra labai artimas terminui „liaudies buities muziejus“. Siauresne prasme muziejai po atviru dangumi – tai muziejai, kurie eksponuoja liaudies architektūros paveldą. 

Vienas pirmųjų tokių muziejų buvo atidarytas 1891 m. Švedijoje. 

## Muziejai Lietuvoje
* Lietuvos liaudies buities muziejus
* Europos parkas

## Taip pat skaitykite

* Etnografinis kaimas

## Šaltiniai
Maksimilianas I (Meksika)

**Maksimilianas I** (, ,  – ) – Austrijos erchercogas, Pranciškaus Juozapo I brolis, vienintelis Antrosios Meksikos imperijos imperatorius.

1861 m. žiemą Prancūzija kartu su Ispanija ir Jungtine Karalyste įsiveržė į Meksiką, norėdamos paspausti Meksikos vyriausybę, kad ši sumokėtų skolas šioms trims valstybėms, kai Meksika paskelbė apie skolų grąžinimo sustabdymą. Ispanai ir britai pasitraukė kitais metais po derybų su Meksikos vyriausybe ir supratę tikruosius prancūzų, siekusių užkariauti šalį, ketinimus. Siekdamas pateisinti Prancūzijos intervenciją, imperatorius Napoleonas III pakvietė Maksimilianą įkurti naują (prancūzams palankią) Meksikos monarchiją, kurią anksčiau ne kartą siūlė Meksikos monarchistai. Pažadėjęs Prancūzijos karinę paramą ir oficialiai pakviestas Meksikos konservatorių partijos (monarchistų, priešiškų prezidento Benito Chuareso liberalų partijos administracijai) grupės, 1864 m. balandžio 10 d. Maksimilianas priėmė Meksikos karūną.

Imperijai pavyko pasiekti, kad ją diplomatiškai pripažintų kelios Europos galybės, įskaitant Rusiją, Austriją ir Prūsiją. Tačiau Jungtinės Valstijos ir toliau pripažino Chuaresą teisėtu Meksikos prezidentu ir laikė Prancūzijos invaziją Monro doktrinos pažeidimu, tačiau dėl vykstančio pilietinio karo negalėjo įsikišti. Maksimilianas ir jo sąjungininkai prancūzai taip ir neįveikė Meksikos respublikos. Maksimiliano valdymo metu toliau veikė Chuareso vadovaujamos respublikonų pajėgos. 1865 m. pasibaigus Amerikos pilietiniam karui, Jungtinės Valstijos pradėjo teikti aiškesnę pagalbą Chuareso pajėgoms. 1866 m. Prancūzijos kariuomenė pradėjo trauktis iš Meksikos iš dalies dėl Austrijos-Prūsijos karo. Be Prancūzijos pagalbos imperija žlugo, o 1867 m. atkurtoji respublikonų vyriausybė Maksimilianą suėmė ir įvykdė jam mirties bausmę.

## Išnašos

## Šaltiniai
*
2022 m. pasaulio baidarių ir kanojų irklavimo sprinto čempionatas

**2022 m. [[pasaulio baidarių ir kanojų irklavimo sprinto čempionatas]]** – tarptautinės baidarių ir kanojų irklavimo federacijos organizuotas geriausių pasaulio baidarių ir kanojų irklavimo sprinto sportininkų čempionatas, kuris vyko rugpjūčio 3 d. – rugpjūčio 7 d. Kanadoje.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

## Medalininkai
### Medalių lentelė

### Vyrai

### Moterys

### Neįgalieji

## Lietuva čempionate

;Kanojos

;Baidarės

## Šaltiniai

## Nuorodos
* Oficiali svetainė
Jezdo tylos bokštas

**Jezdo tylos bokštas** (), **Jezdo dachma** (*دخمه یزد*) – zoroastrų tylos bokštas, esantis Irane, 15 km į pietryčius nuo Jezdo miesto.

Kaip tiki zoroastrizmo išpažinėjai, žemė, ugnis, vanduo yra šventi elementai, kurių nevalia suteršti mirusiųjų kūnais (užkasant žemėje, deginant ar paskandinant). Tradiciškai mirusiųjų palaikai padedami tylos bokšte, kad juos sudorotų grifai. Bokšto viduryje esama duobės, vadinamos Ostudanu (*استودان*), kur atsiduria mirusiųjų kaulai, likę grifams sulesus mėsą.

Nuo 1966–1967 m. tokia praktika Irane uždrausta, nuo tada Jezdo tylos bokšte mirusiojo palaikai nė karto nebuvo padėti.

Objektas 6312 numeriu įtrauktas į Irano nacionalinio paveldo vietų sąrašą.

File:Tower of Silence, Yazd 10.jpg
File:20110102 Zoroastrian Towers of Silence Yazd Iran.jpg
File:Tower of Silence in Yazd, Iran.jpg
File:Tower of Silence (Yazd) 006.jpg


## Išnašos
Pirmoji Meksikos imperija

**Meksikos imperija** () – konstitucinė monarchija, pirmoji nepriklausoma Meksikos valstybė. Kartu su Brazilijos imperija tai viena iš nedaugelio šiuolaikinių nepriklausomų monarchijų, gyvavusių Amerikoje.

Vienintelis imperijos monarchas Augustinas I iš pradžių buvo Meksikos karo vadas, kuriam vadovaujant 1821 m. rugsėjį buvo iškovota nepriklausomybė nuo Ispanijos. Jo populiarumo kulminacija buvo 1822 m. gegužės 18 d. masinės demonstracijos už tai, kad jis taptų naujosios valstybės imperatoriumi, o jau kitą dieną kongresas skubiai tam pritarė. Liepos mėnesį įvyko prabangi karūnavimo ceremonija.

Visą neilgą imperijos gyvavimo laikotarpį kankino klausimai dėl jos teisėtumo, konfliktai tarp kongreso ir imperatoriaus ir bankrutavęs iždas. 1822 m. spalį Augustinas I paleido kongresą ir pakeitė jį šalininkų chunta, o tų pačių metų gruodį pradėjo prarasti kariuomenės paramą, kuri sukilo už kongreso atkūrimą. Nepavykus numalšinti sukilimo, 1823 m. kovo mėn. jis vėl sušaukė kongresą ir pasiūlė atsistatydinti, po to valdžia perėjo laikinajai vyriausybei, kuri galiausiai panaikino monarchiją.

## Teritorija
Meksikos imperijos teritorija atitiko Naujosios Ispanijos vicekaralystės ribas, išskyrus Kubos, Santo Domingo ir Filipinų generalkapitonijas. Buvusios Gvatemalos generalkapitonijos Centrinės Amerikos žemės buvo prijungtos prie imperijos netrukus po jos įkūrimo.

Pirmosios imperijos laikais Meksika pasiekė didžiausią teritorinį mastą – nuo šiaurinės Kalifornijos iki Centrinės Amerikos provincijų (išskyrus Panamą, kuri tuo metu priklausė Kolumbijai), kurios iš pradžių nesutiko tapti Meksikos imperijos dalimi, bet netrukus po nepriklausomybės paskelbimo prie jos prisijungė.

Po imperatoriaus abdikacijos kovo 29 d. išvykstantis Meksikos generolas Visentė Filisola sušaukė naują Centrinės Amerikos kongresą ir 1823 m. liepos 1 d. Centrinės Amerikos provincijos įkūrė Centrinės Amerikos Federaciją, tik Čiapaso provincija nusprendė likti Meksikos sudėtyje kaip valstija. Vėlesnė Meksikos teritorinė raida per ateinančius kelis dešimtmečius (daugiausia perleidimai Jungtinėms Valstijoms) galiausiai sumažino Meksiką iki mažiau nei pusės jos didžiausio ploto.

## Išnašos
Seydina Keita

**Seidina Abubakras Laminas Keita** (*Seydina Aboubakr Lamine Keita*; g. 1991 m. gruodžio 28 d.) – Senegalo futbolininkas, centro gynėjas. Žaidė Lietuvoje, atstovavo „Panevėžio“ klubui.

## Karjera
Profesionalo karjerą pradėjo gimtinėje. Atstovavo Diambars FC. Nuomos pagrindais 2014 m. persikėlė į Norvegiją, tačiau pagrindinėje Molde FK sudėtyje nepasirodė.

### „Liepojos“ klubas
2017 m. persikėlė į Latviją, į „Liepojos“ klubą, ir per laiką, praleistą šiame klube sužaidė per 100 Virsliga rungtynių. Aukščiausioje Latvijos lygoje pasižymėjo pelnydamas devynis įvarčius.

### „Panevėžio“ klubas
2022 m. rugpjūčio 4 d. pranešta, kad žaidėjas tapo FK Panevėžys nariu.

2022 m. rugpjūčio 7 d. debiutavo A lygoje rungtynėse prieš FK Sūduva. Pasižymėjo įvarčiu. Marijampoliečiai sutriuškino panevėžiečius rezultau 4-1.

2023 m. sausio 21 d. tapo žinoma, kad sutartis su žaidėju pratęsta.

2023 m. kovo 12 d. rungtynėse prieš FK Riteriai pasižymėjo pelnydamas įvartį ir svariai prisidėjo prie triuškinačios panevėžiečių pergalės rezultatu 4:0.

2024 m. sausio mėn. tapo žinoma, kad futbolininkas gavo pelningesnį pasiūlymą iš užsienio klubo ir palieka Panevėžį.

### Kuveitas
Nuo 2024 m. vasario mėn. atstovavo Farvanijos „Al Tadhamon“ klubui (Kuveitas).

### „Panevėžio“ klubas
2025 m. birželio 13 d. tapo žinoma, kad futbolininkas grįžo į „Panevėžio“ klubą. 2025 m. liepos 20 d. debiutavo A lygos rungtynėse prieš FA Šiauliai. Susitikimą pradėjo kaip atsarginis, o aikštėje pasirodė pačioje rungtynių pabaigoje ir žaidė iki finalinio švilpuko.

2026 m. sausio 6 d. tapo žinoma, kad futbolininkas paliko klubą.

### Qəbələ FK
Nuo 2026 m. sausio priklausė Qəbələ klubui (Azerbaidžanas).

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
;  **su [[FK Panevėžys]]**
* **[[A lyga|A lygos]] čempionas**: 2023 m.
* A lygos trečioji vieta: 2022 m.
* **[[LFF taurė]]s laimėtojas:** 2025 m.

; Asmeniniai įvertinimai
* Išrinktas į simbolinę 2023 m. A lygos žaidėjų rinktinę.

## Išnašos

## Nuorodos
* alyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive
Egis Klimas

**Egis Klimas** (g. 1964 m. spalio 12 d. Lietuvoje) – lietuvių kilmės amerikiečių verslininkas. Vienas didžiausių bokso vadybininkų.

## Biografija
Gimė 1964 m. spalio 12 d. Lietuvoje. JAV jis pradėjo dirbti krabų žvejybos laive. Šis darbas leido per trumpą laiką (3 mėnesius) sukaupti daugiau ar mažiau rimtą sumą – 15 tūkstančių dolerių. Tačiau jis turėjo dirbti 20 valandų per dieną ir septynias dienas per savaitę. Bet dėl ​​to Egis galėjo grįžti į Sietlą su pradiniu kapitalu ir jau XX a. 10-ajame dešimtmetyje pradėti smulkų verslą – tiekti amerikietiškas prekes savo draugams buvusioje TSRS.
JAV jis užsiima profesionalių boksininkų vadyba daugiausia iš buvusių TSRS šalių. Bendradarbiauja su „Top Rank Promotion“ reklamos įmone.

Pasaulio sporto portalo „Yahoo Sports“ sudarytame 2013 m. įtakingiausių žmonių bokso pasaulyje 25-uke E. Klimas užėmė 17-ą vietą. Pasaulio bokso organizacijos pripažintas geriausiu 2016 m. vadybininku.

## Boksininkai
Keletas žinomų boksininkų, kuriems vadovavo ar vadovauja Egis Klimas:

## Šaltiniai
Seth Sincere

**Setas Sinsiė** (*Sincere Muenfuh Seth*; g. 1998 m. balandžio 28 d.) – futbolininkas kilęs iš Nigerijos, gynėjas. Žaidė Lietuvoje.

## Karjera
Karjerą pradėjo Nigerijos „Supreme Court“ ir „Rhapsody“ akademijose, o 2017 m. persikėlė į Turkiją. Atstovavo Malatijos „Yeni Malatyaspor“ klubui. Debiutavo šio klubo U-21 komandoje, o netrukus – TFF Superlygoje. 2019–2020 m. sezone nuomos pagrindais rungtyniavo „Boluspor“ klube. TFF 1. Lig (antra pakopa) sužaidė 19 rungtynių.

### FK Kauno Žalgiris
2022 m. vasarą tapo FK Kauno Žalgiris nariu. Sutartis galiojanti iki 2024-ųjų metų pabaigos.

Debiutavo A lygoje 2021 m. rugpjūčio 2 d. rungtynėse prieš FK Panevėžys. Rungtynės baigėsi rezultatyviomis lygiosiomis 2-2. Žaidėjas pasirodė startinėje sudėtyje ir 70 min. buvo pakeistas.

2022 m. rugpjūčio 28 d. pelnė įvartį rungtynėse prieš FA Šiauliai ir įtvirtino kauniečių persvarą (3:0). Galutinė rungtynių baigtis – kauniečių pergalė rezultatu 3:0.

2023 m. balandžio 15 d. pasižymėjo pelnydamas įvartį rungtynėse prieš „Riterių“ klubą.

2024 m. gruodžio 5 d. Kauno Žalgirio oficiali svetainė paskelbė, kad atsisveikino su penkiais legionieriais. 2024 m. A lygoje futbolininkas sužaidė keturiolika rungtynių.

## Statistika

## Pasiekimai
; su FK Kauno Žalgiris
*  **Sidabro medaliai (1)**: 2022 m.
*  **Trečioji vieta (1):** 2024 m.

; su Nigerijos U-23 rinktine 
* 2016 m. iškovojo Olimpinį bronzos medalį.

## Išnašos

## Nuorodos
* alyga.lt svetainė 
* FLASHSCORE
* Transfermarkt
* lietuvosfutbolas.lt
* Globalsportsarchive
David Angeloff

**Davidas Alkodesas Angelovas** (*David Alcodes Angeloff*; g. 1991 m. vasario 18 d.) – bulgarų kilmės futbolininkas iš Argentinos, gynėjas, saugas.

## Karjera
Žaidė Argentinoje. CAD Paraguayo ir Huracán U-20.

Nuo 2011 m. vasaros atstovavo CSD Tristan Suarez.

Nuo 2012 m. vasaros priklausė Club Atletico General Lamadrid. Nuomos pagrindais žaidė CD Cruz del Sur de Bariloche.

2016 m. perėjo į Club Sol de Mayo. 2017 m. sausio mėn. persikėlė į CD Cruz del Sur de Bariloche.

### FK Jonava
Nuo 2022 m. vasaros atstovavo „Jonavos“ klubui, kurio pagrindinė ekipa rungtyniavo A lygoje.

Debiutavo aukščiausioje šalies lygoje 2022 m. liepos 23 d. rungtynėse prieš „Šiaulius“. Šiose rungtynėse šiauliečiai sutriuškino jonaviškius rezultatu 3:1. Argentinietis pasirodė startinėje sudėtyje ir sužaidė visas rungtynes.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* lietuvosfutbolas.lt
* Transfermarkt
* FLASHSCORE
* Globalsportsarchive
Andrejs Rubins

**Andrejus Rubinas** (*Andrejs Rubins*, g. 1978 m. gruodžio 26 d. Rygoje – m. 2022 m. rugpjūčio 3 d.) – buvęs futbolininkas, Latvijos rinktinės žaidėjas. Mirties priežastis neišaiškinta.

## Karjera

### Žaidėjo karjera
Futbolininko karjerą pradėjo „Auda“, kuri rungtyniavo Pirmoje lygoje.

1997 m. rungtyniavo Švedijoje, kur atstovavo Östers IF.

1998–2000 m. priklausė Rygos „Skonto“ klubui. Sužaidė 67 rungtynes aukščiausioje lygoje ir pasižymėjo pelnydamas keturiolika įvarčių.

2000 m. persikėlė į „Crystal Palace“ (Anglija). Už žaidėją buvo sumokėta apie 3 mln. JAV dolerių išpirka. A. Rubinas tapo vienu iš brangiausių Latvijos futbolininkų per šalies futbolo istoriją.

Vėliau persikėlė į Rusiją ir atstovavo Jaroslavlio „Šiniko“, Maskvos „Spartakui“.

2006–2007 m. vėl persikėlė Jaroslavlį. 2007 m. nuomos pagrindais buvo trumpam paskolintas Liepājas Metalurgs.

2008–2010 m. sezone rungtyniavo Baku „Inter“ (Azerbaidžanas), 2010–2011 m. persikėlė į kitą azerbaidžaniečių klubą ir atstovavo Agdamo „Qarabağ“.

2011 m. rugsėjo mėn. perėjo į Zakatalos „Simurq“ klubą. 2012 m. liepos mėn. paliko azerbaidžaniečių klubą ir sugrįžo į gimtinę.

2013 m. kovo mėn. žaidėjas pranešė, kad baigia profesionalaus futbolininko karjerą.

### Trenerio karjera
Baigęs žaidėjo karjerą, ėmėsi trenerio darbo. 2014–2016 m. dirbo „Ogre“ trenerio asistentu.

2019 m. darbavosi „Auda“ klube, o 2022 m. tapo Jūrmalos „Spartaks“ vyriausiojo trenerio asistentu.

## Rinktinė
Latvijos rinktinėje sužaidė 117 rungtynių ir pelnė 9 įvarčius.

2004 m. su Latvijos rinktine dalyvavo Europos čempionate Portugalijoje.

## Pasiekimai
; su Rygos „Skonto“
* Latvijos čempionas – 1998, 1999, 2000 m.
* Latvijos futbolo taurė – 1998, 2000 m.

; su Liepājas Metalurgs
* Baltijos lyga: 2007 m.

; su İnter Baku
: Premyer Liqası: 2010 m.

; su Latvija
: Baltijos taurė: 2001, 2003 m.

## Dalyvavimas čempionatuose

|}

## Išnašos

## Nuorodos
* Soccerbase
* Weltfussball
* RSSSF duomenų bazė
*
Yahaya Fawzi

**Jaaja Fauzi** (*Yahaya Fawzi*; g. 2001 m. lapkričio 28 d.) – futbolininkas iš Nigerijos, saugas.

## Karjera
Žaidė Nigerijoje. 2021 m. lapkričio mėn. persikėlė į Ukrainą ir rungtyniavo Real Farma Odessa, tačiau 2022 m. kovo mėn. prasidėjus Rusijos invazijai, čempionatas buvo nutrauktas. 

### FK Jonava
Nuo 2022 m. vasaros atstovavo „Jonavos“ klubui, kurio pagrindinė ekipa rungtyniavo A lygoje. 

2022 m. liepos 23 d. debiutavo A lygos rungtynėse prieš „Šiaulius“. Šiose rungtynėse šiauliečiai sutriuškino jonaviškius rezultatu 3:1. Argentinietis pasirodė startinėje sudėtyje ir sužaidė visas rungtynes.

Nuo 2023 m. rungtyniavo Klaipėdos Neptūne. 2025 m. pirmoje pusėje atstovavo FK Saned, o 2025 m. vasarą persikėlė į FK Ekranas.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* lietuvosfutbolas.lt
* Transfermarkt
* FLASHSCORE
* Globalsportsarchive
Spengla (Vileika)

**Spengla** – bažnytkaimis šiaurės vakarų Baltarusijoje, 12 km į šiaurės vakarus nuo Ižos.

## Istorija

1750 m. įkurta liaudies mokykla. XIX a. Spengla buvo miestelis ir palivarkas Švenčionių apskrityje.

## Šaltiniai
Meksikos laikinoji vyriausybė

**Aukščiausioji vykdomoji valdžia** (), žinoma kaip **Meksikos laikinoji vyriausybė** – Meksikos valdžia, kuri valdė nuo Pirmosios Meksikos imperijos žlugimo 1823 m. balandžio mėn. iki pirmojo Meksikos prezidento Gvadalupės Viktorijos išrinkimo 1824 m. spalio mėn.

Imperatoriui Augustinui I atsisakius sosto, šalies suverenitetas atiteko kongresui, kuris paskyrė triumviratą, sudarytą iš Gvadalupės Viktorijos, Pedro Selestino Negretės ir Nikolaso Bravo, vykdyti vykdomąją valdžią, kol bus rašoma nauja konstitucija.

Šiuo laikotarpiu vyriausybė prižiūrėjo tautos perėjimą nuo monarchijos prie respublikos, panaikino visus bajorų titulus, pakeitė nacionalinius simbolius ir pašalino iš valdžios imperatoriškosios vyriausybės likučius. Pats Augustinas I su šeima buvo ištremtas į Europą, o kai 1824 m. liepą bandė grįžti, buvo suimtas ir sušaudytas.

Didžiausias iššūkis buvo daugybė karinių sukilimų, kilusių provincijose, o vienu atveju ir pačioje sostinėje. Priežastys buvo įvairios: agitacija už federacijos sukūrimą, antiispaniški sentimentai ir net pastangos atkurti imperiją.

1824 m. spalio mėn. įvyko naujo kongreso rinkimai, o naujoji įstatymų leidžiamoji valdžia ėmėsi rašyti naują konstituciją. Daugiausia diskusijų kilo dėl to, ar naujoji respublika turėtų būti federacijos, ar centralizuotos respublikos formos. Federacijos šalininkai triumfavo, todėl buvo priimta 1824 m. Meksikos Konstitucija, o Aukščiausiąją vykdomąją valdžią pakeitė Pirmoji Meksikos Respublika.

## Išnašos
Guadalupe Victoria

**Gvadalupė Viktorija** (,  – ) – Meksikos generolas ir pirmasis Meksikos prezidentas.

Gvadalupė kovojo už nepriklausomybę nuo Ispanijos imperijos per Meksikos nepriklausomybės karą. Po Pirmosios Meksikos imperijos žlugimo buvo Aukščiausiosios vykdomosios valdžios narys. Priėmus 1824 m. Konstituciją, buvo išrinktas pirmuoju Meksikos prezidentu.

Būdamas prezidentas užmezgė diplomatinius santykius su Jungtine Karalyste, Jungtinėmis Amerikos Valstijomis, Centrinės Amerikos Federacine Respublika ir Didžiąja Kolumbija. Jis taip pat įkūrė nacionalinį muziejų, skatino švietimą ir ratifikavo sieną su Jungtinėmis Amerikos Valstijomis. Jis įsakė ištremti šalyje likusius ispanus ir nugalėjo paskutinę ispanų tvirtovę San Chuan de Ulua.

Jis mirė 1843 m., būdamas 56 metų, nuo epilepsijos Perotės mieste, kur buvo gydomas.

## Išnašos

|-
Gabrielis Nikonovas

**Gabrielis Nikonovas** (g. 2003 m. balandžio 23 d.) – Lietuvos futbolininkas, gynėjas. Atstovavo visų amžiaus grupių jaunimo rinktinėms.

## Karjera
Futbolo paslapčių sėmėsi „Žalgiriečio“ futbolo akademijoje. 2019 m. antroje pusėje bandė laimę FCB Escola Varsovia U19.

### FK Žalgiris
2019 m. spalio 27 d. debiutavo Žalgiris B ekipoje. Pasirodė Pirmos lygos rungtynėse prieš Telšių „Džiugą“.

Nuo 2021 m. kviečiamas į „Žalgirio“ pagrindinės ekipos treniruotes, buvo registruojamas A lygos rungtynėms. Rungtyniavo klubo dublerių ekipoje, kuri žaidė Pirmoje lygoje.

### FK „Jonava“
2022 m. vasarą buvo paskolintas „Jonavos“ klubui, kurio pagrindinė ekipa rungtyniavo A lygoje. 

Debiutavo aukščiausioje šalies lygoje 2022 m. liepos 31 d. rungtynėse prieš „Hegelmann“.

### FK „Transinvest“
2023 m. vasario 28 d. tapo žinoma, kad atstovaus Vilniaus rajono FK Transinvest.

2024 m. sezone ir toliau atstovavo FK Transinvest.

### FK „Jonava“
2025 m. vasario 3 d. FK Jonava paskelbė, kad futbolininkas atstovaus klubui. 2026 m. sausio 9 d. klubas pranešė kad žaidėjas išvyksta.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Laimėjimai
; su Vilniaus rajono „Transinvest“
:  **[[Lietuvos futbolo taurė 2023 m.|2023 m. LFF taurės laimėtojas]]**

## Rinktinės
; U-17 rinktinė
* Dalyvavo Europos čempionato U-17 atrankoje. Žaidė rungtynėse prieš Švediją, Daniją bei Farerų salas.

; U-19 rinktinė
* Dalyvavo Europos čempionato U-19 atrankoje. Žaidė prieš Italiją, Slovėniją ir Islandiją.

; U-21 rinktinė
* Dalyvavo Baltijos taurėje U-21 2022 metais.

## Išnašos

## Nuorodos
* alyga.lt svetainė 
* SOCCERWAY 
* FLASHSCORE 
* SOFASCORE  
* Transfermarkt 
* lietuvosfutbolas.lt
* Globalsportsarchive
Aldehidai

**Aldehidai** – organiniai junginiai, kuriuose vandenilio atomas arba vienas angliavandenilio radikalas prisijungęs prie karbonilo grupės.

Sisteminis pavadinimas sudaromas prie angliavandenilio pavadinimo pridėjus priesagą *‑alis*, pvz., etanalis, metanalis.

## Etimologija
Termino *aldehidas* (*aldehyde*) autorius – vokiečių mokslininkas Justas fon Lybigas. Tai sutrumpinta lotyniško žodžių junginio  (dehidrintas alkoholis) forma, kuria 1835 m. šis mokslininkas įvardino junginius, gautus dehidrinus alkoholius. Anksčiau aldehidai buvo vadinami pagal atitinkamus alkoholius. Pvz., „vyno aldehidas“ acetaldehidui apibūdinti, nes kilęs iš etanolio, kuris yra pagrindinė medžiaga vynui.

## Struktūra ir ryšiai
Aldehidai turi anglies centrą, kuris dviguba jungtimi yra sujungtas su deguonimi ir viengubomis jungtimis sujungtas su vandeniliu ir trečiuoju pakaitu (anglimi arba, formaldehido atveju, vandeniliu). Centrinės anglies hibridizacija paprastai apibūdinama kaip sp 2 tipo. Aldehido grupė yra šiek tiek polinė. C=O jungties ilgis – apie 120–122 pikometrai.

## Cheminės savybės
Aldehidai labai reaktingi: oksiduojasi iki karboksirūgščių, kondensuojasi iki hidroksialdehidų, vandenilio veikiami virsta pirminiais alkoholiais. Kai kurie aldehidai, tokie kaip formaldehidas, lengvai polimerizuojasi. Gaunami oksiduojant pirminius alkoholius, redukuojant karboksirūgščių darinius.

## Aldehidų pavyzdžiai
* Acetaldehidas
* Akrilaldehidas
* Benzaldehidas
* Formaldehidas
* Anyžių aldehidas
* Cinamono aldehidas

## Šaltiniai
Lena Oberdorf

**Lena Sofija Obersdorf** (; g. 2001 m. gruodžio 19 d., Gefelsberge) – Vokietijos futbolininkė (puolėja arba atakuojanti saugė). Atstovavo  Vokietijos futbolo rinktinei.

## Karjera
Universali žaidėja, galinti rungtyniauti įvairiose pozicijose – nuo vidurio gynėjos, kairiojo krašto iki vidurio puolėjos. Oberdorf laikoma viena perspektyviausių jaunųjų talentų moterų futbole.

2017 m. UEFA U-17 moterų čempionate Vokietija iškovojo šeštąjį titulą, o Oberdorf buvo paskelbta geriausia turnyro žaidėja. Būdama 17 metų ji buvo pakviesta į Vokietijos komandą 2019 m. FIFA moterų pasaulio čempionate ir nuo to laiko įsitvirtino nacionalinėje rinktinėje.

2022 m. Europos futbolo čempionate atstovavo Vokietijos rinktinei ir buvo pripažinta geriausia jaunąja žaidėja.

Nuo 2024 m. vasario 15 d. priklausė FC Bayern München. Pasirašyta iki 2028 m. birželio 30 d. galiosianti sutartis.

## Laimėjimai
; **su VfL Wolfsburg**
* Frauen-Bundesliga: 2021–2022 m.
* DFB-Pokal Frauen: 2020–2021, 2021–2022 m.

; su Vokietijos WU-17 rinktine
* UEFA moterų WU-17 čempionatas: 2017 m.

## Dalyvavimas čempionatuose
* Moterų Euro 2022 čempionatas.

## Šaltiniai

## Nuorodos
* SOCCERDONNA
* SOCCERWAY
* DFB svetainė
* Globalsportsarchive
James Gunn

**Džeimsas Frensis Ganas jaunesnysis** (, g. ) – JAV režisierius ir aktorius.

1990-ųjų viduryje jis pradėjo scenaristo karjerą. Vėliau jis pradėjo dirbti kaip režisierius, pradėjęs nuo siaubo komedijos „Šlykštynė“ (2006 m.) ir perėjęs prie superherojų žanro filmų „Super“ (2010 m.), „Galaktikos sergėtojai“ (2014 m.), „Galaktikos sergėtojai: II dalis“ (2017 m.), „Savižudžių būrys: Mobilizacija“ (2021 m.) ir „Galaktikos sergėtojai: III dalis“ (2023 m.).

## Filmografija

### Filmai

## Išnašos
Kidzone Max

**KidZone Max** – Estijos vaikų televizijos kanalas, transliuojamas 3 šalyse ir 4 kalbomis. Jis pradėtas transliuoti 2013 m. birželio 13 d.

„KidZone“ turi seserinį kanalą, kuris anksčiau buvo žinomas kaip „KidZone+“, bet 2021 m. gruodžio 24 d. pervadintas į „Kidzone Mini“. Šiame kanale transliuojamos programos, skirtos jaunesnei auditorijai nei pagrindinis „KidZone“ kanalas. Tačiau „KidZone“ rodo ir kai kurias „KidZone Mini“ programas, pavyzdžiui, „Kiaulytė Pepa“ ir „Tomas ir draugai“. 

2023 m. lapkričio 1 d. „KidZone TV“ pakeitė prekės ženklą ir pavadinimą į „KidZone Max“.

## Pastabos


## Išnašos

## Nuorodos
* KidZone Max Latvija
* KidZone Max Lietuva
* KidZone Max Estija
Bethany Jane Mead

**Betanė Džeinė Myd**, o sutrumpintai **Betė Myd** (; g. 1995 m. gegužės 9 d.) – Anglijos futbolininkė, puolėja, rungtyniaujanti Arsenal klube ir Anglijos futbolo rinktinėje. Buvo išrinkta geriausia 2022 m. Europos moterų čempionato žaidėja.
## Karjera
Profesionalės karjerą pradėjo „Sunderland“ klube, kuriam atstovavo 2011–2017 m.

Nuo 2017 m. rungtyniavo Arsenalo klube. Nuo 2018 m. kviečiama į Anglijos rinktinę.

2022 m. Europos futbolo čempionate atstovavo Anglijos rinktinei, tapo Europos čempione. Pelnė šešis įvarčius ir tapo rezultatyviausia žaidėja. Pripažinta geriausia čempionato futbolinine.

## Laimėjimai
; **su Sunderland**
*FA Women's Super League 2: 2014

; **su Arsenal**
*Women's Super League: 2018–2019
*Women's League Cup: 2017–2018

; **su Anglija**
*Euro 2022 moterų čempionatas: 2022
*Arnold Clark Cup: 2022
*SheBelieves Cup: 2019

## Dalyvavimas čempionatuose
* 2022 m. Europos moterų futbolo čempionatas.

## Šaltiniai

## Nuorodos
* arsenal.com
* SOCCERDONNA
* SOCCERWAY
* Globalsportsarchive
Kermano ugnies šventykla

**Kermano ugnies šventykla** – zoroastrų ugnies šventykla, esanti Irane, Kermano mieste. Šventyklos pastate taip pat veikia vienintelis pasaulyje zoroastrų antropologijos muziejus.

## Istorija
Šventykla pastatyta 1924 m., valdant šachui Rezai Pahlaviui, šventyklos ugnis atgabenta iš Indijos, sakoma, kad ji kilusi iš *Adur Farnbag*, vienos iš trijų švenčiausių Sasanidų dinastijos laikų ugnių.

Idėja šventykloje įkurdinti muziejų pirmąkart iškelta 1983 m. Muziejaus iškilmingas atidarymas įvyko 2005 m. Šiame muziejuje esama ranka rašyto Gatų egzemplioriaus, kuriam mažiausiai 200 metų.

Kermano ugnies šventykla 2001 m. spalio 2 d. 4190 numeriu įtraukta į Irano nacionalinio paveldo vietų sąrašą.

## Išnašos
Justus von Liebig

**Justas Fraiheris fon Lybigas** (**Justus Freiherr von Liebig**, 1803 m. gegužės 12 d. – 1873 m. balandžio 20 d.) – Vokietijos mokslininkas, daug prisidėjęs prie žemės ūkio ir biologinės chemijos mokslų ir laikomas vienu organinės chemijos mokslo pradininkų. Būdamas Gyseno universiteto profesoriumi, jis sukūrė šiuolaikinį į laboratoriją orientuotą mokymo metodą, dėl to yra laikomas vienu didžiausių visų laikų chemijos mokytojų. Taip pat vadintas „trąšų pramonės tėvu“ – pabrėžė azoto ir mikroelementų svarbą augalų mitybai, suformuluodamas minimumo dėsnį, anot kurio augalų augimas priklauso nuo mažiausio maistinių medžiagų išteklio (ribojančio veiksnio), o ne viso turimų išteklių kiekio. Taip pat sukūrė jautienos ekstrakto gamybos procesą ir, Lybigui sutikus, buvo įkurta įmonė, pavadinta „Lybigo mėsos ekstrakto kompanija“ (), išnaudojusi Lybigo išradimą praktiškai ir vėliau pristačiusi jautienos sultinio kubelį *Oxo*. Taip pat išpopuliarino ankstesnį išradimą garams kondensuoti, vadinamą Lybigo kondensatoriumi.

## Šaltiniai
Akropolis (Šeškinė)

**Akropolis** – prekybos ir pramogų centras Šeškinėje, Vilniuje. Valdomas „Akropolis Group“ bendrovės.

Bendras Vilniaus „Akropolio“ plotas sudaro beveik 110 tūkst. kv. metrų, iš jų prekybos plotas užima 88,5 tūkst. kv. metrų. Šalia prekybos ir pramogų centro įrengta daugiau nei 3 tūkst. vietų automobilių stovėjimo aikštelė.

## Istorija

Atidarytas 2002 m. balandį. Statyba truko 9 mėnesius,  kainavo 190 mln. litų. Pastatymo metu plotas buvo 54 tūkst. kv. metrų. Statymą finansavo „Hansa-LTB“ ir komplekse įsikūrę partneriai.

Architektai Gediminas Jurevičius ir Algimantas Nasvytis, interjero dizaineris – Unko Kunnap (Estija).

2004 m. Vilniaus „Akropolis“ išplėstas, tapo didžiausiu tokio pobūdžio objektu Baltijos šalyse. Po rekonstrukcijos plotas siekia beveik 110000 m². Veikia 243 parduotuvės, per 2013 m. apsilankė 15 mln. žmonių.

2019 m. buvo atnaujinta 13 tūkst. bendrųjų erdvių ir 36 tūkst. prekybinio ploto. Taip pat padidinus Maxima XXX lentynų kiekį ir prekių pasirinkimą - buvo pakeista į Maxima XXXX - pirmąją tokio tipo parduotuvę. Į visą atnaujinimo projektą investuota daugiau nei 14 mln. eurų.

2024 m. šalia Akropolio pradėtas statyti naujas prekybos paskirties pastatas. Naujame 480 kv. metrų ploto, vieno aukšto pastate įsikurs išsiplėtusi parduotuvė „Sportland“. Į pastato statybas bendrovė investuos apie 1 mln. eurų.

## Nuorodos
* Parduotuvės svetainė

## Šaltiniai